“หุ้นเอเชีย” เปิดบวก ตามดาวโจนส์ หลังปิดพุ่งอีก 300 จุด
“หุ้นเอเชีย” เปิดบวก ตามดาวโจนส์หลังปิดพุ่งอีก 300 จุด นักลงทุนมองว่าข้อมูลเศรษฐกิจอ่อนแอ ส่งผลให้เฟดชะลอการเร่งปรับขึ้นอัตราดอกเบี้ย 
“หุ้นเอเชีย” เปิดบวก ตามดาวโจนส์หลังปิดพุ่งอีก 300 จุด นักลงทุนมองว่าข้อมูลเศรษฐกิจอ่อนแอ ส่งผลให้เฟดชะลอการเร่งปรับขึ้นอัตราดอกเบี้ย
26 ต.ค. 2565

ผู้สื่อข่าวรายงานว่า ตลาดหุ้นเอเชียเปิดบวกเป็นส่วนใหญ่ในวันนี้ โดยปรับตัวขึ้นตามดัชนีดาวโจนส์ตลาดหุ้นนิวยอร์กที่ปิดพุ่งขึ้นกว่า 300 จุดในวันอังคาร (25 ต.ค.65) เนื่องจากนักลงทุนยังคงมีมุมมองว่า ข้อมูลเศรษฐกิจที่อ่อนแอลงจะทำให้ธนาคารกลางสหรัฐ (เฟด) ชะลอการเร่งปรับขึ้นอัตราดอกเบี้ย
ดัชนี NIKKEI 225 ตลาดหุ้นญี่ปุ่นเปิดวันนี้ที่ 27,410.64 จุด เพิ่มขึ้น 160.36 จุด หรือ +0.59%, ดัชนี HSI ตลาดหุ้นฮ่องกงเปิดวันนี้ที่ 15,096.32 จุด ลดลง 69.27 จุด หรือ -0.46% และดัชนี SSE Composite ตลาดหุ้นจีนเปิดวันนี้ที่ 2,977.56 จุด เพิ่มขึ้น 1.28 จุด หรือ +0.04
โดยสำนักงานสถิติออสเตรเลียระบุว่า ดัชนีราคาผู้บริโภค (CPI) ของออสเตรเลียปรับตัวขึ้นสู่ 7.3% ในไตรมาส 3/2565 เมื่อเทียบกับปีก่อนหน้า ซึ่งเป็นระดับสูงสุดนับตั้งแต่ปี 2533
ขณะที่ตลาดหุ้นอินเดียปิดทำการในวันนี้ เนื่องในวันหยุดเทศกาลดิวาลี (Diwali)
ทั้งนี้ บริษัทสแตนดาร์ดชาร์เตอร์ด รวมถึงผิงอันและเอสเคไฮนิกซ์มีกำหนดรายงานผลประกอบการในวันนี้
อย่างไรก็ตาม หุ้นสหรัฐปรับตัวขึ้นติดต่อกันเป็นวันที่ 3 ในวันอังคาร (25 ต.ค.65) หลังจากผลตอบแทนพันธบัตรรัฐบาลปรับตัวลง โดยดัชนีเฉลี่ยอุตสาหกรรมดาวโจนส์ปิดบวก 337.12 จุด หรือ +1.1% สู่ 31,836.74 ขณะที่ดัชนี S&amp;P 500 ปรับตัวขึ้น 1.6% ปิดที่ 3,859.11 และดัชนี Nasdaq Composite บวก 2.2% แตะที่ 11,199.12